我一定要將人生第一篇食評奉獻給麻辣川！就算我搬家了，都山長水遠來食！最愛雞湯及麻椒湯底，大肚時期就愛吃酸辣。配料選擇豐富，更有大量菜蔬選擇，特製醬汁配芥蘭苗，並非一般低成本生菜可比。極多出色小食選擇，每次都叫人選擇困難。米線軟硬適中，再加一杯香濃百福豆漿，自覺比任何富豪都幸福！但要提一下，除非好食得辣，否則勸你只要食最少辣級就好了，次次我都食到流哂鼻水（痛快！）今日特別肚餓，就叫了最多五個餸。雖然價錢並不是非常便宜，但勝價比絕對值得！真心推介所有米線愛好者來嚐一下！